ΓΡΑΠΤΗ ΕΡΩΤΗΣΗ E-3998/00

υποβολή: Konstantinos Hatzidakis (PPE-DE) προς την Επιτροπή

(21 Δεκεμβρίου 2000)

Θέμα: Καθυστερήσεις στην ανάπτυξη της βιολογικής καλλιέργειας στην Ελλάδα

Σύμφωνα μεπόμνημα του Οργανισμού Ελέγχου και Πιστοποίησης βιολογικών προϊόντων (ΔΗΩ) στην Ελλάδα, καθυστερεί σημαντικά η εφαρμογή αγροτοπεριβαλλοντικών μέτρων (βιολογική γεωργία), η οποία χρηματοδοτείται κατά 75 % από την Ευρωπαϊκή Ένωση. Ειδικότερα, ενώ το τριετές πρόγραμμα 1998-2000 προέβλεπε να καλλιεργηθούν 140 000 στρέμματα, τον Ιούνιο του 2000 για βιολογικές καλλιέργειες είχαν διατεθεί μόλις 30 000 στρέμματα.

1. Ποια στοιχεία διαθέτει η Επιτροπή για την έκταση στην οποία έχουν εφαρμοστεί αγροτοπεριβαλλοντικά μέτρα μέχρι στιγμής;

2. Ποιο είναι το ύψος κονδυλίων στο Β' ΚΠΣ, τα οποία προορίζονταν για την ενίσχυση της βιολογικής καλλιέργειας στην Ελλάδα και τι μέρος αυτών των κονδυλίων έχει απορροφήσει έως σήμερα η Ελλάδα;

3. Πού οφείλονται οι καθυστερήσεις που περιγράφηκαν και ποιες θα είναι οι συνέπειές τους;

Απάντηση του κ. Fischler εξ ονόματος της Επιτροπής

(16 Φεβρουαρίου 2001)

Το αρχικό πρόγραμμα βιολογικής καλλιέργειας, δυνάμει του κανονισμού (ΕΟΚ) αριθ. 2078/92 του Συμβουλίου της 30ης Ιουνίου 1992 σχετικά με τις μεθόδους γεωργικής παραγωγής που συμμορφώνονται με τις

απαιτήσεις προστασίας του περιβάλλοντος καθώς και με τη διατήρηση του φυσικού χώρου(1), πουπέβαλε η Ελλάδα, εγκρίθηκε τον Ιούλιο 1995 για 6 000 εκτάρια (ha). Μετά από τροποποίηση του προγράμματος αυτού (1998), η εν λόγω έκταση αυξήθηκε κατά 14 000 ha. Αυτή η μορφή του προγράμματος εγκρίθηκε τον Ιανουάριο 1999. Από το ανωτέρω σύνολο των 20 000 ha που καλύπτονται από τον προγραμματισμό, οι γεωργο-περιβαλλοντικές δεσμεύσεις που ανέλαβαν οι γεωργοί για βιολογικές καλλιέργειες μέχρι το τέλος του 1999, ανήλθαν σε 9 332 ha.

Ο προϋπολογισμός της αρχικής μορφής και της μεταγενέστερης τροποποιημένης μορφής του προγράμματος βιολογικών καλλιεργειών για την περίοδο 1995-1999 ανέρχεται σε 13,7 εκατ. ευρώ και οι πληρωμές στους δικαιούχους μέχρι την 31η Δεκεμβρίου 1999, σε περίπου 7,4 εκατ. ευρώ. Θα πρέπει επίσης να διευκρινισθεί ότι οι κοινοτικές πιστώσεις για το πρόγραμμα αυτό δεν εγγράφονται στο δεύτερο κοινοτικό πλαίσιο στήριξης, δεδομένου ότι τα συνοδευτικά μέτρα της κοινής γεωργικής πολιτικής (PAC), στα οποία συγκαταλέγονται τα γεωργο-περιβαλλοντικά μέτρα, συγχρηματοδοτούνται από το τμήμα Εγγυήσεων του Ευρωπαϊκού Γεωργικού Ταμείου Προσανατολισμού και Εγγυήσεων (FEOGA).

Με βάση τα ανωτέρω δεδομένα, η Επιτροπή θεωρεί ότι οι καθυστερήσεις του ελληνικού προγράμματος που αφορούν τις βιολογικές καλλιέργειες, δυνάμει του κανονισμού (ΕΟΚ) αριθ. 2078/92, δεν είναι σημαντικές, κυρίως αν λάβουμεπόψη το γεγονός ότι το πρόγραμμα αυτό εγκρίθηκε, στην τροποποιημένη μορφή του, μόνον τον Ιανουάριο 1999, περιορίζοντας έτσι την ενεργό περίοδό του (περίοδος ανάληψης των γεωργο-περιβαλλοντικών δεσμεύσεων) πρακτικά σε μία μόνο γεωργική περίοδο εμπορίας. Στην πραγματικότητα, το αναφερόμενο από το Αξιότιμο Μέλος του Κοινοβουλίου ως τριετές πρόγραμμαπήρξε απλώς ένα μετά βίας ετήσιο πρόγραμμα. Θα πρέπει επίσης να επισημανθεί ότι στόχος του προγράμματος αυτού δεν είναι, κατά κύριο λόγο, ο εφοδιασμός της αγοράς με βιολογικά προϊόντα (που πραγματικά αποτελεί την ουσιώδη μέριμνα των οργανισμών πιστοποίησης), αλλά μάλλον η παροχή μιας περιβαλλοντικήςπηρεσίας στην κοινωνία, πράγμα που αποτελεί και το στόχο του κανονισμού (ΕΟΚ) αριθ. 2078/92. Ο συνδυασμός αυτών των δύο στόχων καθιστά, κατά συνέπεια, την επιλογή των δικαιούχων περισσότερο απαιτητική και αυστηρή.

(1) ΕΕ L 215 της 30.7.1992.